Aalborg Stiftstidende, 1844-05-21
Efter den af dHrr. Provst Michelsen, Cand. Gundorph og Apotheker Dahlerup offentliggjorte 3die Aars beretning om Børneasylet i Thisted har denne priselige Stiftelse i sit 3die Aar været besøgt af 30 Børn. Af de Børn, som ere store nok til at forrette Haandarbeide, er i Aarets Løb forfærdiget: 29 Par Strømper, 8 Stykker Underlinned, 6 Forklæder og 32 Tørklæder. Garnet til Strømperne er tilveiebragt af de uldne og silke Klude, som Børnene have optrævlet, hvorefter det, blandet med et vist Qvantum Uld, som deels er skjænket af flere Velgjørere, deels kjøbt for Asylets egen Regning, er blevet spundet og derpaa bragt i Anvendelse af de smaa Strikkere, som, endog i en saa meget ung Alder, finde megen Jnteresse ved dette Arbeide. Det Lærred, som er anvendt til Underlinned, er blevet skjænket af et Par af Byens værdige unge Handlende, og en Dame, som stedse har viist Godhed for Asylet. For klæderne og Tørklæderne ere blevne forarbeidede deels af nyt, deels af brugt Tøi, som er skjænket af Stiftelsens Jnspectriser og andre Velyndere; ligesom ogsaa en Deel af det er kjøbt for dens egen Regning, for at have noget, hvormed man kan skaffe de større Pigebørn en Afvexling i Arbeidet. Trævleplukningen skeer kun af de mindste Børn. Bestyrelsen maa erkjende, at Børnene i det sidste Halvaar have gjort paafaldende Fremgang i Læsning, Regning og Skrivning. Asylet eier Grundfond 450 Rbd., som ikke maa røres, saalænge andre Resoureer haves. J tegnede Bidrag indkom i Aarets Løb 147 Rbd. 32 s. og i Sparebøssen 4 Rbd. 21 s. Jndtægten ved en for Asylet given dramatisk Forestilling var Netto 76 Rbd. Aalborg, den 21de Mai. Af seneste i Vib. Av. meddeelte Overretsdomme hensætte vi følgende: Gaardfæster Peder Christian Clausen af Veierslev, contra Kjøbmand Meulengrath i Nykjøbing - under hvilken Sag Clausen paaanker en inden Morsø Herreders Ret den 11te November f. A. afsagt Dom i en Sag, anlagt imod ham af Jndstævnte, Kjøbmand Meulengrath, til Betaling af 25 Rbd. 4 Mk. 12 s. med Renter fra 4de April f. A. for Varer, som Citanten har modtaget af Jndstævnte m.v. Ved den nævnte Dom er saaledes kjendt for Ret: "Jndstævnte, Clausen, bør til Citanten, Meulengrath, betale det paastævnte Beløb 25 Rbd. 4 Mk. 12 s. med Renter 4 pCt fra 3de April d. A. til Betaling skeer. Saa bor Jndstævnte og erstatte Citanten det Tab, han har lidt derved, at de ham afkjøbte 10 Lpd. 2 1/2 Pd. Kløverfrø ikke have givet Afgrøde, efter den Værdi, hvortil samme ansættes af 2 af Retten dertil udmeldte uvillige Mænd. Processens Omkostninger ophæves. Ved Overretten er derimod Gaardfæster Peder Christian Clausen frikiendt forKbd. Meulengraths Tiltale i denne Sag og Processens Omkostninger for begge Retter ophævede. Arrestanten, frigiven Fæstningsslave, Poul Frederik Petersen, tiltalt for Tyveri og Løsgjængeri og ved Aalborg Byes Extraret dømt til igjen at hensættes til Fæstningsarbeide paa Livstid, er ved Overretten frikiendt for Actors videre Tiltale i denne Sag imod at udrede Actionens Omkostninger. – Arrestanten Skræddersvend Christian Bolen, tiltalt for Betleri (straffet 3 Gange for samme Lovovertrædelse), ligesom ved Aalborg Byes Politiret dømt til at hensættes til Forbedringshuusarbeide i 1 Aar.